શુદ્ધ સોનાનો ઢોળ ચડાવેલા ચાંદીના વાડકામાં બે ચમચી પાંઉભાજી, ચાર ચમચી શ્રીખંડ, એક ટેબલસ્પૂન ખાટું અથાણું, સાડાચાર ટીપાં કઢી નાખીને એને બરાબર મિક્સ કરો અને એના પર કોથમીર, ચાંદીના વરખ અને ડુંગળીની કતરણથી ગાર્નિશ કરો તો કેવી ડિશ બને? ઍબ્સર્ડ, વિચિત્ર ખરુંને? છેલ્લે કંગનાવાળી ‘ક્વીન’થી છવાઈ ગયેલા વિકાસ બહલની લેટેસ્ટ ફિલ્મ ‘શાનદાર’નું પણ એવું જ છે. અહીં એકસાથે એટલુંબધું ઠપકાર્યું છે કે કંસાર કે થૂલું બેમાંથી કશું જ બન્યું નથી.